GiliGold/VAD_KnessetCorpus huggingface dataset:
אריאל סיזל:
      ואני אגיד יותר מזה, נציבות שירות המדינה פרסמה הודעה ובה קריאה לעובדי מדינה ועובדי משרדי ממשלה אחרים לתגבר את האגף כי כולם הבינו שמדובר כאן במשימה לאומית שיש לתעדף אותה
אריאל סיזל:
 זאת המדיניות
אריאל סיזל:
 אנחנו לא קובעים אותה, היועצים המשפטיים, למרות שיש כאלה שטוענים את זה, אנחנו עוזרים ליישם את המדיניות
אריאל סיזל:
      מצטטים כאן את מנהל האגף כמה וכמה פעמים, הנהלת האגף לרישוי כלי ירייה רצה קדימה תחת אש והדברים הובאו לידיעת הלשכה המשפטית תוך כדי תנועה ולאחר שהחל בפועל תגבור האגף על ידי קבוצות שונות
אריאל סיזל:
 נכון, הנסיבות הן ייחודיות, הן לא שגרתיות, יכול להיות שאם היינו במצב שגרתי היה ראוי לכנס אותנו ולהתחיל לדון האם להכניס קבוצה כזו או קבוצה אחרת, אבל היינו תחת אש ואני מציע לכולנו להיזכר בתחושות שהיו בציבור בחודש אוקטובר, לא מזמן, ועדיין קיימות אצל חלק ניכר מהציבור
אריאל סיזל:
      מאז שנחשפנו לתגבור האגף היינו עקביים בחוות הדעת המשפטית שלנו בנושא שבמסגרתה ערכנו הבחנה בין פעולות עזר, פעולות סיוע, לבין פעולות שנמצאות בסמכות פקיד הרישוי ובמסגרתה הבהרנו שיש מבחינתנו שני מתווים אפשריים, מתווה אחד שהמתגברים למיניהם יבצעו פעולות עזר בלבד ופקיד רישוי יבצע את הפעולות שנמצאות בסמכותו, ומתווה שני שהמתגברים יוסמכו כפקידי רישוי, אבל אני מדגיש כפקידי רישוי במינוי מסויג, לא פקידי רישוי לכל דבר ועניין, במינוי מסויג לתקופת החירום ושיהיו אמונים לטפל אך ורק בשני תבחינים שהם שני תבחינים שהם יחסית פשוטים וקלים לבירור
אריאל סיזל:
      כל זה, הודגש שזה צריך להיות בכפוף להכשרות הנדרשות
אריאל סיזל:
 כן, הדגשנו בפני מנהל האגף, שלא נמצא כאן היום, אבל שעמד מאחורי כל התהליך הזה, ואני מדגיש את זה כאן, מנהל האגף לרישוי ופיקוח על כלי ירייה הציג לגורמי הנהלת המשרד ובכללם ללשכה המשפטית פעם אחר פעם ולאורך כל הדרך את הפעולות ואת הצעדים עליהם הוחלט כהחלטות שהתקבלו על ידו כגורם בעל הסמכות והאחריות בנושא ולפי שיקול דעתו המקצועי
אריאל סיזל:
 בשבועיים האחרונים הוא שינה את אמירותיו
אריאל סיזל:
 הוא יכול לבוא ולתת הסברים בעניין הזה, אבל זה מה שהוצג לנו
מיקי לוי:
למה לא אפשרתם לו לבוא אגב? הוועדה ביקשה שהוא יופיע בפניה
נאור שירי:
אגב, הוא לא שינה
נאור שירי:
 הוא אמר בדיוק את אותם דברים
יצחק קורן:
מה הוא עושה היום דרך אגב, אתה יודע? איפה הוא?
נאור שירי:
לא, אני לא המנכ"ל
יצחק קורן:
לא, אני שואל
יצחק קורן:
 אתה בוועדת חקירה, הרי, לא? אתה לא הממונה?
נאור שירי:
לא, אתה לא בוועדת חקירה
נאור שירי:
 אני רק אומר, ראש האגף לא אמר דברים שונים
אריאל סיזל:
אני רק משלים, ברשותכם
מיקי לוי:
תנו לו להשלים, בבקשה
נאור שירי:
מיקי, הוא לא אמר דברים שונים, הוא אמר בדיוק את זה
נאור שירי:
 הוא אמר שהוא עומד מאחורי זה
אריאל סיזל:
המתווה השני, אמרנו שהמתגברים יוסמכו כפקידי רישוי ובלבד שיקבלו את ההכשרה הנדרשת
אריאל סיזל:
 נכון, בפרק זמן קצר יותר בגלל מצב החירום בכפוף לזה שיחתמו על טפסים של ניגוד עניינים ואבטחת מידע ודרשנו שיחזקו את מנגנוני הפיקוח והבקרה על הפעילות, כי אנחנו מבינים שמרחיבים את מעגל המורשים אז יכול להיות שיהיו חריגות ויהיו תקלות ולכן דרשנו שיהיו גם מנגנון פיקוח ובקרה מתוך האגף וגם מחוץ לאגף ולכן מבקר הפנים של המשרד החל גם כן בתהליך של בקרה ומלווה את התהליך הזה
מיקי לוי:
יופי, אנחנו נרצה להזמין אותו
מיקי לוי:
 בקצה ההליך של הבדיקה הוועדה תבקש להזמין את מבקר הפנים, הנה אני אומר לך, ואני מקווה שהוא יסיים את בדיקתו תוך שבוע אם הוא התחיל זה מכבר
מיקי לוי:
 אני רוצה אותו בוועדה כדי שיופיע בפניה, אנחנו נוציא זימון מסודר
מיקי לוי:
 סיימת, בבקשה?
אריאל סיזל:
אני רק רוצה, ברשותך, אנחנו ביקשנו לקבל את פירוט האוכלוסיות המתגברות שביקש מנהל האגף למנות כפקידי רישוי במינוי מסויג ואנחנו כייעוץ משפטי התייחסנו לקבוצות השונות
אריאל סיזל:
 קודם כל יש את עובדי המשרד שנקראו לדגל ותגברו את האגף, יש עובדי משרדי ממשלה אחרים שנענו לקריאה של נציבות שירות המדינה ואנחנו צברנו שמבחינה משפטית אין מניעה למנותם ואכן - - -
מירב בן ארי:
מה זאת אומרת? עובד שעובד עכשיו במשרד הרווחה או במשרד הבריאות, אין מניעה לשים אותו?
אריאל סיזל:
לא, אין מניעה בכפוף לזה שהוא קיבל את ההכשרה
אריאל סיזל:
 זה אמרתי, ובכך שמדובר במינוי מסויג ובתבחינים מסוימים
מיקי לוי:
בבקשה, לסיים
מיקי לוי:
 עוד שני משפטים, בבקשה
אריאל סיזל:
היה את הסיפור של עובדי הכנסת, אבל היושב ראש אמר שזה נסגר אז לא נתייחס לזה כרגע
אריאל סיזל:
 בכל מקרה הייתה פנייה ליועצת המשפטית שאמרה שלא נכון להסמיך אותם כפקידי רישוי בהיבט של הפרדת רשויות וגם הבנו את זה, ויש את הסוגיה של השוטרים
מירב בן ארי:
אבל עד שחוות הדעת הגיעה הם נתנו רישיונות
אריאל סיזל:
יש גם קבוצה של שוטרים שהיושב ראש - - -
קארין אלהרר:
מה עם היועצים של השר?
מיקי לוי:
רגע, אני אתן לכל חבר כנסת לשאול אותו שאלה
אריאל סיזל:
היושב ראש התייחס לנצ"מים למיניהם שיכולים לבצע את התפקיד
נאור שירי:
נצ"מ זה נציב משנה, מה?
אריאל סיזל:
לא, סגן ניצב גם טוב, רב פקד גם טוב
קארין אלהרר:
רגע, אבל הוא לא התייחס ליועצים של השר
מיקי לוי:
הנה, הוא מתייחס
אריאל סיזל:
אז אני אומר ככה, לגבי השוטרים שמכהנים במזכירות הביטחונית בנוסף על תפקידם, קיבלנו גם חוות דעת של היועץ המשפטי של הממשלה שניתן להסמיכם כפקידי רישוי, לעומת זאת שוטרים נוספים זמניים, מה שנקרא שמ"זים, יש איתם איזה שהיא סוגיה שנמצאת כרגע בבירור
אריאל סיזל:
 היועץ המשפטי למשטרה סבור שלא ניתן למנותם
אריאל סיזל:
 זה בעניין הזה
אריאל סיזל:
     לגבי הסוגיה של משרות אמון, אנחנו כשקיבלנו את הרשימה של השמות של עובדי המדינה שמבקשים להסמיכם כפקידי רישוי, קיבלנו את טיוטת כתב המינוי אז ראינו שם גם נושא משרת אמון ועצרנו את התהליך והבהרנו שיש קושי - - -
מיקי לוי:
עצרתם את זה אחרי
אריאל סיזל:
זה בלתי אפשרי למנותם
אריאל סיזל:
 יחד עם זאת, אני אומר כאן, התבקשנו לפנות לשירות נציבות שירות המדינה בעניין הזה כדי לבחון האם בגלל מצב החירום יש מצב לקבל איזה שהיא החרגה נקודתית וההחלטה שהתקבלה - - -
יואב סגלוביץ':
מי ביקש שתפנו?
אריאל סיזל:
הנהלת המשרד
יואב סגלוביץ':
מה זה הנהלה? יש להם שם
אריאל סיזל:
לא, יש הנהלת משרד, יש מנכ"ל, יש מנהל האגף - - -
הר מלך:
מה הבעיה לפנות? מה הבעיה לבקש לברר? מה הבעיה?
יואב סגלוביץ':
כי משרות אמון זה ברור שהם לא מתעסקים בדברים האלה
הר מלך:
בסדר, אבל בגלל שאנחנו במצב חירום - - -
יואב סגלוביץ':
מצב חירום לא - - -
אריאל סיזל:
אני רק רוצה לומר - - -
מירב בן ארי:
המוכר שלי במכולת יקבל משרת אמון וייתן  רישיון לנשק
יצחק קורן:
לא, אבל את כל פעם מפספסת את העבודה הטכנית, הוא לא מאשר לאף אחד כן או לא, הוא עושה עבודה טכנית
נאור שירי:
אבל, קרויזר, הוא מאשר
יצחק קורן:
הוא עושה עבודה טכנית
מיקי לוי:
חבר הכנסת שירי, תודה
מיקי לוי:
 בבקשה לסיים
אריאל סיזל:
התקבלה עמדת - - -
מירב בן ארי:
תן לנו לשאול
מירב בן ארי:
 האם אישרת משרות אמון?
יצחק קורן:
תשאלי כמה שאת רוצה, אתם כבר שואלים דיון שני
מיקי לוי:
אני נותן לכל אחד לשאול
יצחק קורן:
מה מטרת הדיון הזה? אנחנו התרגלנו שחברי הכנסת של יש עתיד מעבירים ביקורת - - -
קארין אלהרר:
די כבר
יצחק קורן:
יש כאן משרד ממשלתי שעובד
יצחק קורן:
 יש כאן משרד ממשלתי שזיהה מצוקה ופותר אותה
יצחק קורן:
 הוא עובד על זה
יצחק קורן:
 הוא מקנה ביטחון
מיכל מרים וולדיגר:
אני יושבת פה כבר שעה ומשהו וכל מי שצועק רק הוא זכאי לדבר
מיכל מרים וולדיגר:
 מי שייושב בשקט – אני לא רוצה שתוציא אותו
מיקי לוי:
חבר הכנסת קרויזר, תבין, כשזה בצורה הזאת לא שומעים אותך
יצחק קורן:
אני אשמח לדבר
מיקי לוי:
תנו לו לסיים שני משפטים וכל חבר כנסת ישאל שאלה אחת את היועץ המשפטי
צגה מלקו:
מיקי, תגן עלינו, אלה שלא מתפרצים
אריאל סיזל:
  אני רק מסיים בשני משפטים
אריאל סיזל:
 ברגע שהתקבלה חוות הדעת של נציבות שירות המדינה הופסקה לאלתר הפעילות של נושאי משרות אמון
אריאל סיזל:
 לגבי מתנדבי השירות הלאומי, נערכה על ידינו פנייה לרשות לשירות לאומי אזרחי, גם ליועץ המשפטי וגם למנהלת הרשות לשירות לאומי אזרחי, ובסופו של דבר התשובה שלהם הייתה תשובה חיובית שבגלל שאנחנו נמצאים בתקופת החירום ניתן להרחיב את התפקידים של מתנדבי השירות הלאומי למשהו שקשור למאמץ המלחמתי
אריאל סיזל:
 לאור עמדת מנהל האגף שמדובר באוכלוסייה מקצועית וממושמעת שהוא ממש המליץ למנות אותם, אנחנו סברנו כייעוץ המשפטי של המשרד שניתן למנותם
אריאל סיזל:
      לנו היה חשוב מבחינה משפטית שכל מי שמתעסק בנושא הזה יהיה כפוף לאיזה שהוא דין משמעתי אפקטיבי
אריאל סיזל:
 אם זה עובדי מדינה, מה טוב, הם כפופים לדין המשמעתי של עובדי המדינה, אבל מכיוון שאנחנו באמת במצב חירום חיפשנו גם חלופות לגבי מתנדבי השירות הלאומי
אריאל סיזל:
 נמצאה חלופה בזה שניתן להפסיק את השירות הלאומי ברגע שהן חורגות מתפקידן ולא מבצעות את פעולתן כראוי ולכן חשבנו שמבחינה משפטית ניתן לאשר את הדבר הזה
אריאל סיזל:
      יחד עם זאת אמרנו שזה עניין ניהולי שמנהל האגף צריך להחליט האם הוא רוצה את האוכלוסייה הזאת כפקידי רישוי אם לאו
אריאל סיזל:
 בהמשך התקבלה עמדת הייעוץ המשפטי לממשלה שקיימת מניעה משפטית למנותם, זאת עמדתם
אריאל סיזל:
 אנחנו כמובן כפופים ליועצת המשפטית לממשלה, מכבדים את עמדתה, ולכן הופסקה הפעילות של בנות השירות הלאומי בשלב הזה
אריאל סיזל:
 היה אתמול דיון יחד עם המשנה ליועץ המשפטי לממשלה והוחלט שהנושא הזה אולי ייבחן שוב, אבל כרגע בכל מקרה הופסקה עבודתם של מתנדבי השירות הלאומי כפקידי רישוי
יצחק קורן:
מי עצר אותם? מי נתן את ההוראה לעצור?
דוד לוי:
המשנה ליועמ"ש גיל לימון
מיקי לוי:
כן, הוא אמר
יצחק קורן:
אבל באיזה תואנה?
מיקי לוי:
אבל עזוב, זה לא רלוונטי
יצחק קורן:
זה רלוונטי, כי הן משחררות את הפקק
יצחק קורן:
 זה הרלוונטי
מיקי לוי:
אבל, חבר הכנסת קרויזר, תפנה מכתב לסגן - - -
יצחק קורן:
אני אפנה, בטח שאני אפנה, אבל אני אשמח שהוא יגיד לפרוטוקול וגם לוועדה הזאת
מיקי לוי:
אבל אני לא יכול לדון בזה
יצחק קורן:
אבל הוועדה הזאת - - -
מיקי לוי:
לא, זה לא על השולחן שלי, אם הוא רשאי או לא
יצחק קורן:
אני אגיש לך מכתב לדיון בוועדה, שתוכל לדון בזה?
מיקי לוי:
זה לא על השולחן שלי, הנה טלי תסביר לך
יצחק קורן:
אני אשמח להבין
מיקי לוי:
לא, טלי, די
צבי ידידיה סוכות:
מיקי, אי אפשר להגיד שחיילות טובות להיות בטנקים ולא טובות לאשר מסמכים
יצחק קורן:
אני לא מבין, אנחנו משלבים לוחמות בטנקים ובחיל האוויר והן לא יכולות לחתום, לעשות עבודה פקידותית?
הר מלך:
בנות שירות לא מספיק טובות לכם
הר מלך:
 בואו תאמרו את זה
מיקי לוי:
 אני נותן לכל חבר כנסת לשאול את היועץ המשפטי שאלה
אריאל סיזל:
רק משפט אחד לסיום
אריאל סיזל:
 הייתה גם בקשה לבחון שילוב של מתנדבים ושילוב של עובדים במיקור חוץ ובסופו של דבר - - -
טלי גוטליב:
חבל שגיל לימון פסל את זה, זה אנשים טובים, זה בדיקות טכניות
אריאל סיזל:
סברנו שהאוכלוסיות האלה, לא ניתן להסמיכם כפקידי רישוי, הם יכולים לסייע בפעולות עזר
אריאל סיזל:
 בכל מקרה אנחנו פנינו לנציבות שירות המדינה על מנת לקבל עובדים במשרות זמניות וכרגע הבקשה הזאת בבירור
יואב סגלוביץ':
אדוני היושב ראש - - -
הר מלך:
אדוני היושב ראש, היה עכשיו פיגוע בעטרת, יש אישה פצועה
מיקי לוי:
חברת הכנסת סון הר מלך, קריאה שנייה
מיקי לוי:
 אני נותן לכל חבר כנסת לשאול - - -
הר מלך:
אישה פצועה, פיגוע ירי
מיקי לוי:
חברת הכנסת סון הר מלך, לא נעים
צבי ידידיה סוכות:
ביקורת המדינה זה גם על היועמ"ש
צבי ידידיה סוכות:
 אתה לא יכול להגיד שזה לא תפקידך, כי זה כן תפקידך
צבי ידידיה סוכות:
 אם היועמ"ש מחפיץ נשים
קארין אלהרר:
מה?
מיקי לוי:
אבל אתה לא מקשיב, כרגע זה לא על השולחן שלי
צבי ידידיה סוכות:
נשים טובות בטנקים, לא טובות לעשות בירור פרטים
צבי ידידיה סוכות:
 לא יאומן
קארין אלהרר:
מה זה השטויות האלה?
מיקי לוי:
כל חבר כנסת ישאל - - -
צבי ידידיה סוכות:
זה מה שקרה פה
נאור שירי:
מה מה קרה פה? נראה לך שאתה אומר שהיועמ"ש מחפיץ נשים?
מיקי לוי:
 כל חבר כנסת ישאל שאלה את היועץ המשפטי של המשרד, שאלה קצרה, קולעת, כדי שתתקררו אני בבקשה רוצה לתת את זכות הדיבור לירון מאיר, תושב ניער עוז, ניצול שביקש את רשות הדיבור
ירון מזוז:
שלום לכולם, שלום למכובדים
ירון מזוז:
 כמו שאתם יודעים, אני ירון מאור מקיבוץ ניר עוז
ירון מזוז:
 אני ומשפחתי מתגוררים בקיבוץ ניר עוז, היינו 7 באוקטובר
ירון מזוז:
 אני לא אספר לכם את כל הסיפור, בזכות הנשק האישי – קודם כל אני רוצה להגיד שהקשבתי לוועדה וזה קצת עצוב שהופכים את זה לימין ושמאל, לשחור ולבן, זה לא משנה, אנחנו רוצים להגן על עצמנו
טלי גוטליב:
ספר את הסיפור שלך
ירון מזוז:
ב-7 באוקטובר היה לנו צבע אדום ב-6:30, נכנסנו כולנו לממ"ד
ירון מזוז:
 לצערנו אנחנו מתורגלים לזה, כבר המון שנים, משהתגייסתי לצבא, במקור אני ממושב יתד, אנחנו חיים עם הקסאמים
ירון מזוז:
 ב-6:30 נכנסנו, מתורגלים, בטוחים שעוד כמה דקות אנחנו יוצאים, ב-7:15 אחד מחברי כיתת הכוננות הודיע בקבוצה של הקיבוץ שיש מחבלים ליד המרפאה בלבוש צה"ל
ירון מזוז:
 אשתי מהר נתנה לי בעיטה, אמרה לי: לך תביא את הנשק מהכספת, הנשק האישי שלי, הלכתי, הבאתי את הנשק, חזרתי לממ"ד, הסבירות שלי הייתה שאנחנו מתורגלים לאירוע שמקסימום יהיה חוליה של חמישה-שבעה מחבלים וכיתת הכוננות תדע לעשות את העבודה
ירון מזוז:
      לצערנו ב-8:30 התחילו הודעות בקבוצה של הקיבוץ באופן מסיבי שכולם, אבל כולם, לא משנה איפה בקיבוץ, יש אצלם מחבלים
ירון מזוז:
 כולם שולחים: תצילו אותנו, תשלחו מישהו, שורפים אותנו
ירון מזוז:
 אני ב-9:20 שומע המולה מאוד גדולה אצלי במרפסת ואני מבין שאנחנו לבד, שאין מי שיבוא
ירון מזוז:
 אני אומר לאשתי שאני יוצא מהר, שלא תחזיק אותי
ירון מזוז:
      יצאתי, סגרתי את הדלת, אני רואה מהחלון בין עשרה ל-15 מחבלים
ירון מזוז:
 באינסטינקט רציתי לירות עליהם, הבנתי שאם אני יורה עליהם אני אמשוך עליי את האש, עשיתי להם מארב בתוך הבית, הם ניסו להיכנס דרך הדלת, למזלי יש לי פלדלת, לא הצליחו לפתוח אותה, נכנס מחבל דרך החלון
ירון מזוז:
 איך שהמחבל נכנס דרך החלון, הוא מוציא את הראש ופלג גוף עליון, אני מתקדם אליו, יורה בו שתי יריות, הוא נופל החוצה
ירון מזוז:
      ואז נהייתה המולה מאוד מאוד גדולה של כל המחבלים שנמצאו במרפסת, כנראה הם היו בלי נשקים וקראו למחבלים הלוחמים
ירון מזוז:
 אחרי מספר דקות מגיע לוחם עם נשק, מרסס לי את כל הבית, זורק לי רימון לתוך הסלון
ירון מזוז:
 אני רואה את הרימון, אני סופר איתו, רץ מהר לחדר פנימי, מתחבא שם, הרימון מתפוצץ, לוקח לי זמן להתאושש, אני יוצא שוב למסדרון, אני רואה עוד מחבל אצלי בתוך המטבח
ירון מזוז:
 איך שמהכניסה של החלון הוא מסתדר, מתרומם, הוא רואה אותי הוא נבהל, אני מתקדם אליו, יורה בו שתי יריות, הוא נופל
ירון מזוז:
      עוד פעם המולה מאוד גדולה בחוץ
ירון מזוז:
 הגיעו עוד לוחמים, ירו לי עוד על הדלת, על הבית, נזרק עוד רימון, אני רץ מהר לאותו מקום, מתחבא, סופר עם הרימון, מגיע כמעט ל-30, אני מבין שהוא לא מתפוצץ
ירון מזוז:
 אני יוצא החוצה, נזרק עוד רימון, חזרתי לאותו מקום, מתחבא, תוך כדי זה מלווה בירי
ירון מזוז:
      באיזה שהוא שלב הם משנים אסטרטגיה, הם באים אליי מאחורה, איפה שאני מתחבא
ירון מזוז:
 ברגע שאני רואה אותם שם, אני לא מחכה שם ייכנסו, אני משחרר עליהם את כל הכדורים שיש לי באקדח
ירון מזוז:
 מחליף עוד מחסנית, יורה עוד כמה כדורים, הם זורקים עוד רימון
ירון מזוז:
 רץ מהר למבואה של הממ"ד, מתחבא שם, בשלב הזה אני כבר לא שומע כלום באוזניים
ירון מזוז:
 אני יוצא החוצה, נזרק לתוך החדר שהתחבאתי בקבוק תבערה, נדלק לי המזרון, אני מתחיל להילחץ מה אני הולך לעשות
ירון מזוז:
 חשבתי להביא מים מהמקלחת השנייה, בסוף אני מבין, עדיף לי שהבית יישרף ואני אכנס לתוך הממ"ד
ירון מזוז:
      אני חוזר לממ"ד, אני צועק לאשתי שתפתח לי, אני צועק לה חמש-שש דקות, היא לא מאמינה שאני חי, אני לא שומע בכלל שאני צועק, אני לא יודע אם היא שומעת אותי, למזלי היא השתכנעה, הכניסה אותי
ירון מזוז:
 היא בתדהמה מסתכלת עליי, איך אתה חי?      בשלב הזה, כל הזמן הזה שיצאתי הייתי בלחימה של שעתיים
ירון מזוז:
 אחרי שעה וחצי הם חוזרים אלינו הביתה, יורים לנו על הדלת, אני רוצה לצאת, אשתי מחזיקה אותי שלא אצא ושורפים אותנו בצורה הרמטית, ממש
ירון מזוז:
 עשן שחור וסמיך נכנס לתוך הממ"ד, אני אומר לאשתי שאנחנו חייבים להחזיק מעמד כמה שאפשר כי אם אנחנו יוצאים עכשיו מהחלון הם מכוונים עלינו קנים, מחכים לנו בחוץ
ירון מזוז:
      החזקנו חצי שעה, 40 דקות, בתוך הממ"ד עם העשן עם הילדים, באיזה שהוא שלב אשתי החליטה: אנחנו לא הולכים למות מחנק, יוצאים עכשיו
ירון מזוז:
 פתחתי חלון, סרקתי, ראיתי שאין מחבלים, אשתי מהר הוציאה אותם החוצה, איך שאני נעמד על אדן החלון וסורק שאין מחבלים, מגיע כוח ימ"ס, בטוח שאני מחבל
ירון מזוז:
 כל החולצה, כולי לייזרים, אני צועק להם בקול חזק: שמע ישראל ה' אלוהינו ה' אחד, שיידעו שלא יכול להיות שמחבל יודע להגיד דבר כזה
ירון מזוז:
 למזלי הכוח לא יורה בי
ירון מזוז:
 הוא עדיין לא משתכנע שאני לא מחבל, הוא תופס את אשתי, הוא אומר לה: מי זה? מי זה? היא אומרת לו: ירון בעלי, תעזוב אותו
ירון מזוז:
      אחרי זה הוא משתכנע, פותח לי מפה ואומר לי: ירון, איך מגיעים לחיים פרי? אני אומר לו שזו מפה מיושנת ושאני אקח אותו
ירון מזוז:
 תשאיר שני לוחמים על המשפחה שלי ואני אקח אותך וכך היה
ירון מזוז:
 אנחנו הגענו לחיים פרי, כל הבתים שרופים
ירון מזוז:
 לפני שיצאנו אחד החיילים שואל אותי: כמה מחבלים היו בקיבוץ? אני אומר לו בין 700 ל-1,000 מחבלים, הוא אומר לי: אתה נראה לי מבולבל, אתה לא מבין את השאלה, אני אשאל אותך אחר כך, אני אומר לו: אני מבין טוב מאוד מה אני אומר לך
ירון מזוז:
 תוך כדי התקדמות הוא רואה את ההרס העצום, בתים שרופים, ונדליזם שלא היה דבר כזה, טלוויזיות, ציוד, הכול על הדשאים, הכול על הקיבוץ
ירון מזוז:
      זהו, אני לא רוצה לספר לכם את הכול
ירון מזוז:
 מה שאני רציתי להגיד לגבי הנשק שיש עוד סיפורים בקיבוץ שלנו שבזכות הנשק האישי שלהם הם ניצלו
ירון מזוז:
 אחד, אני לא אגיד את השמות, שהציל את אשתו, היא הצליחה להתחבא והוא ניהל לחימה
ירון מזוז:
 לצערנו הוא נרצח
ירון מזוז:
 אחד מבוגר בן 70 פלוס, לא הצליח, כבר לא יכול היה להחזיק את הידית של הדלת שהמחבלים לא ייכנסו לו, הוא פשוט התיישב על המיטה ולמזלו היה לו נשק, איך שהמחבל פתח את הדלת הוא ירה בו וככה הוא ניצל והם לא חזרו יותר אליו, פחדו ממנו
ירון מזוז:
      לכן אני לא חושב שזה עניין פוליטי, לא ימין ושמאל, כל אחד רוצה להגן על עצמו
ירון מזוז:
 עכשיו אני אישית מפחד ללכת לטיפול לפסיכיאטר שלא יגיד לי עכשיו שאני לא יכול להחזיק נשק
ירון מזוז:
 אני לא רוצה ללכת לטיפול, הוא יגיד לי לא להחזיק נשק? זה מה שהציל אותי
ירון מזוז:
 הילדים שלי כשאני משכיב אותם לישון הם מלטפים את הנשק, רק ככה הם מרגישים מוגנים
ירון מזוז:
 אשתי הגישה בקשה להוציא נשק, לא נותנים לה
ירון מזוז:
 אנחנו לא מרגישים מוגנים
ירון מזוז:
 אנשים, חברים שלי שגרים באשקלון, שגרים בתל אביב, שגרים בכל מקום אחר, אומרים לי: ירון, המשפחה מפחדת, לא נותנים לי להוציא נשק
ירון מזוז:
      חודש לפני האירוע הסתובבנו בקיבוץ וחבר ראה אותי עם נשק, הוא אומר לי: למה אתה צריך את הנשק? אמרתי לו: תשמע, אנחנו גרים פה בגבול, כל המדינה שלנו, אנחנו במזרח התיכון
ירון מזוז:
 לצערנו הייתי מאוד מאוד רוצה שאני אהיה טועה, אבל כנראה שהוא טעה
ירון מזוז:
 תודה לכם
צבי ידידיה סוכות:
ואז בנות השירות הלאומי לא יכולות לאשר נשק, כי הן בנות
צבי ידידיה סוכות:
 בושה וחרפה
קריאה:
ייקחו לו את הנשק בגלל פסיכיאטר עכשיו
מיקי לוי:
מספיק
יצחק קורן:
זה לא היה אני, היושב ראש, אבל מילים מדויקות של חבר הכנסת סוכות
מיקי לוי:
אז תפסיק
יצחק קורן:
אבל זה בדיוק מה שאתם עושים פה
מיקי לוי:
אתה בקריאה שנייה
יצחק קורן:
אני לא דיברתי
יצחק קורן:
 הדיון מתועד, לא אני דיברתי
מיקי לוי:
אני רוצה להגיד לך תודה רבה, ירון
מיכל מרים וולדיגר:
ירון, אנחנו אוהבים אותך
מיקי לוי:
גיבור אמיתי
מיקי לוי:
 אני רוצה להגיד משהו לפרוטוקול, הוועדה התכנסה לא לגבי מתן רישיונות ולא לגבי מדיניות, הוועדה התכנסה לגבי ההליך ומי שמנסה להפוך את זה - - -
מיכל מרים וולדיגר:
אבל ההליך - - -
מיקי לוי:
רגע, אני לא רוצה שתעירי לי
צבי ידידיה סוכות:
אבל תוקעים את ההליך
מיקי לוי:
אני מנסה לעשות דיון מקצועי ואני מבקש בכל לשון של בקשה מחברי הכנסת, אנחנו מדברים על ההליך, אנחנו מדברים על הדרך, אנחנו מדברים על הכול, תפסיקו
ירון מזוז:
היושב ראש, מילה אחת
ירון מזוז:
 חשוב לי לציין שאבא של אשתי אלכס דנציג חטוף ודוד שלה, איציק אלגרט, ועוד המון המון מחברינו
ירון מזוז:
 שיחזרו בשלום
מיקי לוי:
אנחנו מקווים שכל החטופים יחזרו בשלום, מתפללים לשלומם ושצה"ל יכריע את החמאס ונראה ימים טובים יותר של עם מאוחד
מיכל מרים וולדיגר:
אני רוצה לומר שהדיסוננס בין העם שלנו, שמענו את ירון, שכולם יושבים בשקט ושומעים ומעריצים ומודים על שזה העם שלנו, הדיסוננס הזה למולו ולמול איך שאנחנו חברי הכנסת מתנהגים פה
מיכל מרים וולדיגר:
 אני הגעתי לפני כשעה, לא הצלחתי להוציא מילה
מיכל מרים וולדיגר:
 זה סוג של תרנגולות שכל אחד צורח פה על השני
מיכל מרים וולדיגר:
 זה כל כך מבייש
מיכל מרים וולדיגר:
 יושבים פה כל כך הרבה קהל, מן הסתם גם בבית, אנחנו מביישים את עצמנו
מיכל מרים וולדיגר:
 אני שומעת פה מאבקים אישיים
מיכל מרים וולדיגר:
 בואו נתווכח לעצם העניין ולא איזה מפלגה אתה ולמה הכול פוליטי
מיכל מרים וולדיגר:
 הרי בסוף כולנו, כל היושבים פה סביב השולחן רוצים לטובת מדינת ישראל ולטובת אזרחיה, אז תפסיקו כבר עם הפוליטיקה הזאת
מיכל מרים וולדיגר:
      לעצם העניין, אתה אמרת פה לכולם שמה שחשוב, אין לנו מחלוקת שצריך נשקים, אין לנו מחלוקת, הדיון פה הוא על ההליך
מיכל מרים וולדיגר:
 כשההליך הוא מסורבל זה משפיע על התוצאה
מיכל מרים וולדיגר:
 כשיש כאן כל כך הרבה בקשות, כמו שאמרו פה מקודם, 270,000 בקשות, כשכולם עומדים לכאורה, על פניו, אני יודעת מאנשים פרטיים שפונים אליי, אם אתה לא עומד בתבחינים אתה בכלל לא יכול להגיש את הבקשה, אי אפשר להגיש אותה
מיכל מרים וולדיגר:
 אני בעצמי לקרובים שלי ניסיתי להגיש את זה ואי אפשר להיכנס, המערכת לא נותנת לך להיכנס
מיכל מרים וולדיגר:
 אז כל ה-270,000 בקשות שנמצאות עומדות לכאורה בקריטריונים
מיקי לוי:
לא, הם עדיין לא נבחנו, אל תגידי את זה
מיכל מרים וולדיגר:
סליחה, מיקי, לא שמעת אותי, הדגשתי ואמרתי על פניו, אי אפשר להגיש אם זה לא על פניו עומד
מיכל מרים וולדיגר:
 כשמביאים בנות שירות כדי לבדוק את ה-270,000, אי אפשר
מיכל מרים וולדיגר:
 כשמביאים עוד כאלה אי אפשר
מיכל מרים וולדיגר:
 ולכן ההליך כשהוא מסורבל – לצערי הרב, אני חייבת לומר פה, אנחנו הקמנו חמ"ל בכנסת בימים הראשונים של המלחמה כדי לאפשר לפתור בעיות של ציבור בגלל בירוקרטיה
מיכל מרים וולדיגר:
 בירוקרטיה מסרבלת ואי אפשר לתת תשובות כשיש בירוקרטיה
מיכל מרים וולדיגר:
 אנחנו מייצרים פה בירוקרטיה, עוד ועוד ועוד ועוד תבחינים ועוד מבחנים ועוד אנשים שיראיינו, אין לנו כוח אדם, אנחנו יודעים כמה חסר כוח אדם בשירות הציבורי אז בוא נשים עוד כוח אדם וכשמביאים כוח אדם זה לא טוב כוח האדם הזה
מיכל מרים וולדיגר:
     לכן בעיניי אנחנו צריכים לשמור על האיזון
מיכל מרים וולדיגר:
 האיזון קיים
מיכל מרים וולדיגר:
 נכון, כמו שאמר פה היועץ המשפטי, חס וחלילה יקרו כאן תקלות, אבל סך הכול הכללי אנחנו עושים עבודה טובה ואני כן רוצה ואני אשמח שכן יתקיים דיון למה פוסלים את האנשים שכל תפקידם זה לבדוק את המסמכים הללו בסופו של דבר על פי קריטריונים
קריאה:
לא נכון
מיכל מרים וולדיגר:
כך אני הבנתי
מיקי לוי:
לא הבנת נכון
מיכל מרים וולדיגר:
זה מה שאני הבנתי מהדיון שפה ישבתי שעה ועל זה מהות הדיון, ולכן אני מבקשת להוציא החוצה מאיזה מפלגה אני
מיקי לוי:
זה לא קשור, אל תגידי את זה
מיקי לוי:
 לכל חבר כנסת שאלה ליועץ המשפטי, חבר הכנסת סוכות ואחר כך קלנר
צבי ידידיה סוכות:
אני אעשה את זה זריז
צבי ידידיה סוכות:
 קודם כל שמעתי אותך אומר מקודם על ההנחיה של היועמ"ש והמשנה ליועמ"ש, של גיל לימון, לעצור את העבודה של בנות השירות הלאומי והשאלה שלי היא כזו, תקן אותי אם אני טועה, אני חושב שאתה אמרת את זה גם קודם, לפי החוק הבירור הוא סוג של בירור אינפורמטיבי, לא צריך פה איזה שהיא מיומנות מדי רחבה או כמו שניסה סגלוביץ' להגיד, זיהוי תנועות גוף וכאלה
קריאה:
הוא אפילו לא מחויב להיות פרונטלי, הוא לא מחויב בכלל
צבי ידידיה סוכות:
ולכן אנחנו חיים למיטב ידיעתי בדמוקרטיה שבה אתה כיועמ"ש או המשרד צריך לבצע את מדיניות השר שהוא מכתיב את המדיניות ולא גיל לימון
צבי ידידיה סוכות:
 ואם המשנה ליועמ"ש מחליט להחפיץ נשים ולהגיד שבנות שירות לאומי לטעמו לא יכולות להיות אלה שבודקות מידע אינפורמטיבי - - -
נאור שירי:
אתה לא מבין מה זה המושג החפצת נשים כנראה
צבי ידידיה סוכות:
כי אנחנו שומעים כל היום שבנות צריכות להיות בטנק וכאלה, אבל לבדוק בדיקה אינפורמטיבית של מי עומד בתבחינים ומי לא הן לא יכולות
צבי ידידיה סוכות:
אבל לא סיימתי את השאלה, מיקי
צבי ידידיה סוכות:
 אני אסיים את השאלה, השאלה שלי אליך, למה אתה חייב לעמוד בהנחיות של גיל לימון, אתה היועמ"ש, צריך לקיים את מדיניות השר
מיקי לוי:
זה חוסר הבנה מינימלי, אבל בבקשה
צבי ידידיה סוכות:
זו דמוקרטיה
מיקי לוי:
לא, אבל זה לא, אנחנו כולנו כפופים ליועץ המשפטי לממשלה, מה לעשות?
צבי ידידיה סוכות:
לא נכון, לא נכון
מיקי לוי:
כולל ראש הממשלה שלך והשר שלך
קארין אלהרר:
איזה חוסר הבנה
צבי ידידיה סוכות:
הוא לא חייב
מיקי לוי:
הוא לא חייב, נכון, בלגן
מיכל מרים וולדיגר:
אגב, מיקי, הוא ראש הממשלה גם שלך והשר גם שלו ושלך גם, של כולנו
צבי ידידיה סוכות:
לא, הוא לא חייב
צבי ידידיה סוכות:
 הוא לא חייב לעשות מה שגיל לימון אומר
מיקי לוי:
מקובל
מיקי לוי:
 אני היחידי שאומר את זה אגב
נאור שירי:
על החפצת נשים לא קפצת, על זה קפצת
נאור שירי:
 על החפצת נשים אין לך מה לומר
מיקי לוי:
חבר הכנסת קלנר, בבקשה
אריאל קלנר:
כולנו פה באמת לאותה מטרה וכולנו באמת רוצים שיהיה פה מקסימום ביטחון, אבל אנחנו חייבים להבין שלבירוקרטיה יש השלכות
אריאל קלנר:
 אני רוצה לדעת שני דברים
אריאל קלנר:
 אחת, קודם כל מה הירידות, אם יש כאלה בתפוקות של האגף מאז שבנות השירות כבר לא נמצאות בתהליך של האישורים
אריאל קלנר:
 הנושא השני זה האם נמצאו בקשות לא ראויות בתקופה הזאת שבנות השירות אישרו, שלא היה צריך לאשר, אנשים לא ראויים שקיבלו נשקים
מיקי לוי:
 חבר הכנסת יוראי
מיקי לוי:
 אני עובר לפי הסדר
אריאל קלנר:
אני מוסיף עוד שאלה, האם בכלל ניתנו אישורים לא ראויים בתקופה האחרונה
יוראי להב-הרצנו:
אני רוצה לשאול את היועץ המשפטי למשרד
יוראי להב-הרצנו:
 כמה מינויים פוליטיים של השר עסקו ברישוי כלי ירייה, מי אישר את זה ומתי זה הופסק
יוראי להב-הרצנו:
 הדגש הוא על כמה
מטי צרפתי הרכבי:
ליועץ המשפטי, אתה ציינת שהיו בקשות לבחון עיבוי כוח האדם
מטי צרפתי הרכבי:
 לצורך העניין הנציבות או היועץ המשפטי, נראה לו שזה לא מתאים לבנות שירות וזה לא מתאים למינויים פוליטיים, נשאלת השאלה האם הייתה בקשה או בחינה של פנסיונרים של המשרד, פקידי רישוי שיצאו לגמלאות, פנסיונרים של המשטרה, אנשים יותר מוסמכים, האם זה נבדק בעבר כדרישה ובהווה
נאור שירי:
שאלה ומשפט
נאור שירי:
 זו שאלה ששאלתי בפעם הקודמת ואני מניח שהבאתם את הנתונים
נאור שירי:
 אני רק אומר פה לקהל, כי זה נורא חשוב שתבינו
נאור שירי:
 אין פה דיון בעד או נגד חלוקת נשק, יש פה דיון על מינהל תקין גם כשעושים את זה
נאור שירי:
 יכול להיות שזה כואב, יש אנשים שיגידו שזה בירוקרטיה, זה ממש לא
נאור שירי:
 אין שום בעיה להכשיר את מי שצריך ולגייס את כל מי שצריך כדי שאזרחי מדינת ישראל ירגישו בטוחים
נאור שירי:
 זה אחת
צבי ידידיה סוכות:
בשביל זה - - -
מיקי לוי:
שקט, שקט, חברים
נאור שירי:
ואחרי זה גם אפשר יהיה, בוועדת החקירה שתקום, לדון בקונספציית הכישלון הטוטאלי בביטחון האישי של מדינת ישראל שאזרחים צריכים - - -
דוד לוי:
אבל הדיון לא פוליטי
נאור שירי:
אני שאלתי ושאלנו גם בוועדה - - -
אוריאל לין:
לך יש נשק? אבל אתה לא יכול להגיש - - -
נאור שירי:
תיכף תבין למה אנחנו דואגים לך יותר
מיקי לוי:
אדוני, אני קורא אותך לסדר
מיקי לוי:
 אני לא רוצה להוציא אותך החוצה
מיקי לוי:
 אינני יודע מי אתה ואני לא רוצה להוציא אותך החוצה
נאור שירי:
אל תצא, תשמע למה אנחנו דואגים לך